Оке Take Away 
Nos Special 
Diasabra August 5 


Oké Take Away 


Sa 125 = A Па Dn 


Cu menu popular y cu 
-Breast- balchi pisca BRIYANDO FUERTE e TRECIENDO CLARIDAD saucenan spectacular 
565-3232 Diasabra 5 Augustus 2023 


HOBEN A WORDO 
TRANSPORTA PA 
HOSPITAL DESPUES DI 
A WORDO SERIAMENTE | | 
MALTRATA PA UN 
GRUPO DI PERSONA 


NO TIN MOTIBO FISCAL PA SUBI PRIJS 
DI PRODUCTONAN CU INTRODUCCION DI 
BBO NA FRONTERA 


E BBO por wordo deduci y ademas impuesto di 
importacion riba diferente producto ta baha 


TA ASOMBROSO NORWEGIAN CRUISE LINE A 
CON PATRICK COMPROMETE MAS CALLS PA 2024 
PASKEL TA EPE | 
ЕХРОМЕ 50 


RUMAN HOMBER 
Y CUÑA, PA 
BEBE SANGER DI 
ROCCO 


GANA 1000 FLORIN CU SOLO DI PUEBLO РА “BACK 2 SCHOOL 


Premionan ta wordo anuncia dia 15 di Augustus 2023. 
Tira e coupon aki den buzon na oficina di Solo di Pueblo na Sta Cruz 110, solamente entre 20r di atardi cu 40г di atardi. 


Nombery аА A И III ee 


ЈА те e nio 


1000 florin 


Celular: = 


1000 florin 


E-mail: 


Trabaonan na Palm Beach pa amplia 
awa lo keda cla 28 Augustus 


capacidad di 


DOW a informa cu Conforme nan ultimo 
update di e trabounan cu mester a sigui door 
di e contratista pa haci ampliacion ariba e 
bakprofiel cu ta cruza e caminda na Palm 
Beach. Esaki ta pa amplia e capacidad di carga 
deshaci di mas awa den e zona. 


Ora di a inspecciona e bakprofiel existente a 
constata cu esaki ta den un estado deteriora 
door di betonrot y cu nos mester laga a drecha 
esaki tambe. No ta responsabel pa laga esaki 
continua asina. E extra trabou aki lo nifica cu e 
trabou aki lo tuma mas tempo. 


Pa acelera e trabou DOW mester a disiña 
un otro solucion pa e trabounan por sigui. A 
prepara mapanan nobo pa e contratista unda 
cu lo kita e deksel di e bakprofiel existente y 
pone 5 tubo di 800 mm den diameter envez di 


traha e bakprofiel di nobo den gewapend beton 
basha. Esaki lo a reduci tambe e tempo pa traha 
rond di tur e kabels nan di Elmar, Setar y WEB 
cu ta core links y rechts den e caminda. 


DOW a busca prijs na Hulanda pa e tubo nan 
aki wordo cumpra cu urgencia. Door cu e 
bouwvakantie na Hulanda tawata den cuminsa 
y si no bestel e tubonan di biaha e order lo bay 
yega Aruba hopi mas laat cu Augustus. 

A pidi e contratista pa bestel y paga e tubonan 
pa nan yega e di dos siman di Augustus Aruba. 
Aki e contratista a laga sa cu nan no por paga 
e tubonan den un tempo asina cortico. E 
levertijd di e tubo nan lo yega Aruba e ora lo na 
September/Oktober y a dicidi pa reemplaza e 
bakprofiel existente cu un nobo traha di beton. 


Di e manera aki tin su retonan cune y lo tuma 
mas tempo door cu tin hopi kabels y tubo di 


Elmar, Setar y WEB cu ta core tur dos banda di 
e caminda. Nos ta hayando tur e cooperacion 
di companianan di Utilidad pa e trabounan 
pa e contratista por sigui traha sin haya mas 
stagnacion. 


Mester menciona cu e contratista a haya un 
carta di aviso cu e trabounann ta bayendo slow 
y cu nan tin 6 siman mas pa caba cu e trabou 
sino e boete clausule lo drenta den vigor. Esey 
kiermen cu trabounan di e bakprofiel mester ta 
cla pa dia 28 di augustus 2023. 

Por ultimo mester menciona cu despues cu caba 
cu e trabounan di e bakprofiel tin trabounan di 
frees y asfalta e caminda tambe. 


Nos ta spera di por a informa comunidad di 
Aruba riba e ultimo desaroyonan di e proyecto 
RWA Palm Beach y manera nos tin mas update, 
nos lo comunica esaki. 


Presidente di ARTBO a entrega Clifford 
Rasmijn su certificado di Coach 


internacional. 

Clifford Rasmijn su 

licencia di coach a caduca 

net prome cu Сома. 
Presidente di Aruba di Taekwondo Team Clifford Rasmijn mester 
Taekwondo Bond "ARTBO" Aruba. Sr. Presidente a а haci e curso 
Sr. Moises Fernandez a felicita Clifford Rasmijn personalmente pa por 
entrega e certificado di cu su logro. Clifford coach e atletanan di 


Coach na Clifford Rasmijn 


Rasmijn y Yoshmar Wever 


ta coach y trainer di 

Taekwondo Team Aruba. 
Nan ta e generacion nobo 
cu lo guia e team di Aruba. 


Clifford Rasmijn a haci e 
curso na ingles cu ta wordo 
duna pa World Taekwondo. 
Clifford Rasmijn a wordo 
certifica pa coach e 
atletanan di Taekwondo 
Team Aruba na eventonan 


Taekwondo Team Aruba. 


Ape 

Та asombroso con Patrick Paskel ta 
expone su ruman homber y cuña, pa bebe 


SOLO DI PUEBLO a haya 
algun reaccion гђа e 
hecho cu Patrick Paskel 
kier expone su ruman 
homber, pa na un forma 
sin base, e bebe sanger di 
Rocco. Peor ta cu tur loke 
el’a papia, ta mentira! 


E caso cu e ta referi na dje, 
ta e caso unda su ruman 
homber y su cuña, ambos 
ex polis, dia 13 di maart 
2013, hunto cu otro colega, 
aacudi na un cas na Sabana 
Basora, y pone pistol riba 
un famia, enbusca di un 
brommer. 


Ronald Paskel y su casa 


sanger di Rocco 


hunto cu un otro colega 
den un Toyota Prado color 
preto a para dilanti un cas, 
menasa habitante cu arma, 
mientras un polis tabata 
busca rond den e cas. 


Tur tres a wordo sentencia 
pa huez. Ronald Paskel 
aparentemente no a sinta 
su castigo ainda di 18 luna 
di prison. 


Minister Rocco Tjon no tin 
nada di haber cu e caso aki. 
E no tin ni arte ni parte. 


Pero Patrick Paskel, 
hambra pa poder, a 
lanta cacho for di soño, 


unda ela bolbe rebiba e 
caso di su propio ruman, 
sentencia pa huez, y kita di 
trabao. Esaki el’a ћастеје, 
aparentemente ра saca 
vengansa pa Krammers? 
Unda nan kier bebe Rocco 
su sanger. 


Rocco a entrega keho penal 
y tambe a lanta un caso 
civil. Si Patrick Paskel no 
rectifica su mentiranan 
infunda, e ora lo hibe 
dilanti huez. 


E caso ta super cayente y 
nos lo sigui caso di cerca. 


C5 


CENTRALE BANK VAN ARUBA 


CONSUMIDOR AUN MAS PESIMISTA DEN E DI SEGUNDO 


TRIMESTER DI 2023: 


PRIJS HALTO TA UN PREOCUPACION GRANDI 


Consumidor tabata mas pesimista, 
mirando cu e indice di confiansa di 
consumidor a cay cu 0,4 punto di 
índice te na 92,6 den e di segundo 
trimester di 2023 (Grafiek 1) . 


Na final di e di segundo trimester, 
consumidor tabata principalmente 
preocupa cu (i) e situacion di 
negoshinan y di economia lo 
deteriora (Q2-2023: 61 porciento, 
Q1-2023: 51 porciento), (ii) tin 
dificultad pa haña un trabou nobo 
(Q2-2023:51 porciento, Q1-2023: 
44 porciento), y (iii) e posicion 
financiero di gobierno lo empeora 
(Q2-2023: 44 porciento, Qi- 
2023: 43 porciento). Ademas, 39 
porciento di tur respondente ta 
anticipa cu e situacion financiero 
di hogar lo empeora den e di 
segundo trimester di 2023, esta 9 
punto di porcentahe mas compara 
cu e trimester anterior (Q1-2023: 


30 porciento). Aproximadamente 
93 porciento di tur respondente 
a señala cu nan ta premira cu 
prijsnan lo ta mas halto den e 
proximo 6 lunanan (01-2023: 91 
porciento). 

Tanto e indice di e situacion actual 
como e indice di expectativa a cay, 
esta cu 0,9 punto di indice te na 
93,0 y 0,7 punto di indice te na 
92,7, respectivamente, den e di 
segundo trimester di 2023. 

E cantidad di respondente cu a 
raporta cu tuma un hipoteca no 
tabata adecua a crese te na 68 
porciento (Q1-2023: 65 porciento). 
Pa locual ta haci un prestamo, 69 
porciento di respondente a indica 
cu esaki no tabata oportuno (Q1- 
2023: 68 porciento). Mientras e 
respondente cu a sefiala cu compra 
di un auto no tabata conveniente, 
como tambe compra di un aparato 
grandi no ta adecua, a keda igual 


na 73 porciento y 56 porciento, 
respectivamente. Ademas, 56 
porciento di respondente a indica 
cu baymento cu vakantie no tabata 
factibel, (Q1-2023: 57 porciento). 
Consecuentemente, e indice di 
habito di consumidor a crese 
marginal di 92,5 den e di promer 
trimester di 2022 te na 92,6 den e 
di segundo trimester di 2023. 


Grafiek 1: Indice di Confiansa di 


Consumidor 
Fuente: Banco Central di Aruba 


Informacion adicional riba 
e encuesta di confiansa di 
consumidor ta disponibel riba 
website di CBA (https://www. 
cbaruba.org/). 

Banco Central di Aruba 

3 augustus 2023 

SERIE DI VIDEO 7 PREGRUNTA, 7 CONTESTA 


Den un forma moderno y informativo pa comunica 


Informacion concreto 
y veraz por yega un 
comunidad den diferente 


manera, sea ta den forma 


di comunicado y of na 
maneranan mas visual. 


E importante ta pa 
informacion yega na tur 
hende den nos comunidad 


y ta keda comprendibel 
cu te hasta nos muchanan 
por comprende e mensahe. 
Comunicacion veraz ta 
e forsa di un comunidad 
respeta. Den nos tempo 
moderno y cu diferente 
medio di comunicacion 
disponibel pa yega 
sociedadnan di tur edad, 
ta importante pa haci uzo 
di esaki pa asina hiba tur 
mensahe pa alcansa tur 
publico. 


Prome Minister Evelyn 
Wever-Croes, cu e 
speransa pa e mensahe 
yega na tur hende y edad 
den nos comunidad, 
actualmente a lansa e serie 
di preguntanan cu e ta 


haya sea di adulto, hoben y 
muchanan. Prome Minister 
a scoge 7 di e preguntanan 
aki y uzando hermentnan 
moderno di comunica, a 
contesta e preguntanan 
aki mas simpel pero sigur 
cu contenido berdadero y 
facil pa tur adulto, hoben y 
mucha comprende. 


E videonan cortico 
aki, ‘7 PREGRUNTA, 7 
CONTESTA’ ta wordo 
publica semanalmente 
riba  medionan social 
incluyendo TikTok ра 
asina alcansa e hobennan 
tambe den nos comunidad 
cu е  informacionnan 
importante aki. 


Hoben a wordo transporta pa hospital despues di a 
wordo seriamente maltrata pa un grupo di persona 


Eagle: 

Diahuebs den oranan di 
anochi, durante un evento 
na altura di Double Down 
Sport Bar & Grill, a start un 
problema entre gangnan, 


aki un gang a maltrata 


un hoben, lagando e 
seriamente herida. Mesora 
algun persona cu tabata na 
e sitio a hinca e hoben aki 
den auto y a hib'e Hospital. 
Tambe mesora autoridad a 


wordo poni na altura, hopi 
lihe polisnan a presenta na 
Polie, aki nan a bin topa cu 
un grupo grandi di persona 
para pafo. 

E agentenan a papia cu e 
personanan pafo y nan a 
splica polis kiko a sosode y 


Corona Upholstery 


cu ta un grupo a agredi e 
mucha homber hoben aki, 
e la ricibi golpinan fuerte 
na cara y na diferente otro 
parti di su curpa. 


Despues e polisnan a bay 
paden y por a papia cu e 


victima pa asina haya mas 
informacion di ken nan a 
agredi'e y kiko lo por ta e 
motibo cu e grupo a yega 
asina leu. 

E caso di maltrato aki ta 
den man di autoridad pa 
mas investigacion. 


estableci na afia 1997 


Ta fura tur tipo di mueble europeo, americano, recliner y tambe furo di 
auto. Ta verf tur set di comedo. Trabou y calidad 100% garantisa! 


7311105 
5611809 


a 


PE 

Minister di Finansa Maduro ta informa: 


NO TIN MOTIBO FISCAL PA SUBI PRIJS DI PRODUCTONAN 
CU INTRODUCCION DI BBO NA FRONTERA 


E BBO por wordo deduci y ademas impuesto di importacion riba 
diferente producto ta baha 


Dia 1 di augustus ultimo a 
introduci BBO na frontera. Por a 
tuma nota cu den comunidad tin 
preocupacion y ta vociferando cu 
establecimentonan a subi prijs di 
nan productonan. Mester indica 
cu no tin motibo fiscal pa comercio 
subi prijs di productonan cu 
introduccion di BBO na frontera, 
ya cu e BBO paga na frontera por 
wordo deduci, e tarifa di BBO no 
a subi na augustus 2023 y BBO 
ta gasto di negoshi cu por wordo 
deduci. Banda di esaki a baha 
invoerrechten riba un cantidad 
grandi di producto. 


BBO paga na frontera por 
wordo deduci 

E cobransa di BBO na frontera 
ta conta pa tur importador. 
Tanto pa persona priva, como 
pa comerciante cu lo paga BBO 
na momento di importacion. 
Mester tene na cuenta cu ta 
solamente e comerciante cu ta 
rebende su productonan tin 
derecho di deduccion di e suma 
di BBO paga na frontera. Pa e 
comerciante por adkeri e derecho 
di deduccion, e comerciante 
mester presenta su declaracion 
di BBO na Departamento di 
Impuesto. E BBO paga na frontera 
di productonan cu wordo bendi ta 
100% deducibel di e volumen di 
benta di e comerciante. Pues tur 
locual e paga na BBO pa producto 
cu e ta pone na benta, por wordo 
kita di e BBO cu e mester paga tur 
luna. 


Tarifa di BBO no a subi na 
augustus 2023 

Mester aclarea cu e tarifa di BBO 
no a subi dia 1 di augustus 2023, 
e tarifa di 7% a keda mesun cos. 
Solamente амо mester paga 
esaki adelanta. Un parti ta wordo 
paga riba e douanewaarde ora 
di importa, y un otro parti ora di 
paga BBO cada luna. E suma total 
cu mester paga na BBO ta keda 
mesun cos. E peso fiscal total ta 
7% y no ta dobbel BBO ta wordo 


paga. 


BBO ta gasto di negoshi cu 
por wordo deduci 

Mester corda cu e comerciante 
cu ta paga BBO tur luna na 
Departamento di Impuesto por 
deduci esaki 100% como gasto 
di negoshi di nan winst- of 
inkomstenbelasting. Pues e BBO 
na frontera no ta duna un motibo 
fiscal pa aumento prijs. Comercio 
ta stipula su prijs basa riba 
mas factor/gasto cu solamente 
impuesto cu mester wordo paga. 
BBO ta un impuesto cu por wordo 
deduci, pues no mester ta motibo 
pa subida di prijsnan. 


Rebaho di invoerrechten riba 
cantidad grandi di producto 
Ademas e mandatario ta informa 
cu e impuesto riba importacion 
di un gran cantidad di producto 
a wordo rebaha. Ta trata aki di 
660 post den e buki di tarifa di 
importacion cu den practica cu 
ta mas о menos un 500 diferente 
producto cu nan invoerrechten a 
baha desde 1 di augustus ultimo. 
Pues esaki tambe lo mester hiba 
na un rebaho den e prijs di varios 
producto. 


Pa mas informacion 

Den e tempo nos. dilanti 
Departamento di Impuesto y 
Departamento di Aduana lo keda 
brinda informacion na comercio 
y na publico en general. Si un 
comerciante of consumidor mester 
mas splicacion, por comunica 
libremente via whatsapp 592 8200 
of por yama na 522 7424/522 7423. 
Keda pendiente pa informacion 
riba e website di Departamento 
di Impuesto www.impuesto.aw 
y tambe nan FB page. Pa mas 
informacion riba e rebaho di 
impuesto riba importacion por 
bishita e FB page di Departamento 
di Aduana of por mira e lista di 
e tarifanan di importacion via 
https://www.overheid.aw/actueel/ 
afkondigingsbladen_46859/ 


Corte di Prome Instancia 31 au 


Horario 


UStUS 2023 


Acto Castigabel 


T.D. ta wordo acusa di a intencionalmente 
maltrata un persona cu un arma (un boter of un 
piedra) пба 11 di december 2021. 

E ta wordo acusa di a comete violencia contra 
Un persona na un lugar publico riba 17 di februari 
2021, conhuntamente cu otronan. E ta wordo 
acusa di a maltrata un persona riba 15 di 
september 2020, conhuntamente cu otronan. 


L.M. ta wordo acusa di a comete destruccionnan 
riba 29 di augustus 2021. 


G. ta wordo acusa di a maltrata un persona riba 
2 di juni 2021. 


M. ta wordo acusa di ladronicia na pia di trabao 
den e periodo di 23 di juni 2016 te 10 di maart 
2020. 

MINISTER ENDY CROES TA FELICITA MASTER CHEF JOSELITO 
ALBERTSZ CU A CUMPLI 15 ANA DEN ARTE CULINARIO 
INTERNACIONALMENTE 
Pronto lo habri porta pa nos studiantenan por core 
stage na Walt Disney Resort 


: Diasabra siman pasa, 
den Oranjestad Ballroom 
rondona di famia, amistad 
y invitadonan special, 
Sr. Antonio “Joselito” 
Albertsz a celebra 15 
aña como master chef 
internacional. Sr. Joselito 
ta Master Chef na un di e 
restaurantnan mas grandi 
na Orlando, Florida, esta 
The Crystal Palace na Walt 
Disney World. Prome cu 
Sr. Joselito a bira Master 
Chef, el a traha como 
Sous Chef, Executive Chef 
y Chef de Cuisine. Sr. 
Joselito tin experencia riba 
diferente tereno culinario 
internacional. Ademas, Sr. 
Joselito a yega di participa 
den diferente exposicion 
culinario rond mundo, 
entre otro, Curacao, Los 
Angeles, Miami, New York, 
Houston, Hapon, Peru, 
Colombia y Brazil, unda 
cu Sr. Joselito a presenta 
varios plato сгіоуо di 
Aruba. Minister Xiomara 
Maduro tabata presente 
na e ocasion bunita aki y a 
hiba un bunita discurso pa 
gradici y felicita Sr. Joselito 


pa su trabou hibando e 
sabor di Aruba rond mundo 
y tambe a haci entrega di 
un reconocemento den 
nomber di Gobierno di 
Aruba. 


Durante e anochi special 
aki, e invitadonan por a 
disfruta di un sabroso 
buffet prepara pa Sr. 
Joselito y su colega y bon 
amigo. 


Fuera di esaki, Sr. 
Joselito a informa cu e 
ta den negociacion cu e 
mandatario di Enseñansa, 
caminda cu nos hobennan 
di arte culiniario na Aruba 
por tin e oportunidad di 
core stage aya na Walt 
Disney World. Sr. Joselito 
a gradici Minister Endy 
Croes pa scucha su peticion 
y habri porta pa nos 
studiantenan y brinda nan 
un bunita oportunidad. 
Minister Endy Croes ta 
felicita Joselito cu su 
15 aña di aniversario 
den e arte culinario 
internacionalmente. Aruba 
ta orgoyoso di bo! 

Recientemente Delta Aruba Leo Club a huramenta 
y instala su directiva pa aña fiscal 2023- 2024 

Delta Aruba Leo Club, Un club di 
hoben nan entre 18 & 30 aña cu 
ta wordo patrocina pa Aruba One 
Happy Island Lions Club cu ta haci 
actividadnan di servicio durante 
nan tempo liber pa esnan mas 
necesita den nos comunidad. Door 
di duna e hoben e oportunidad 
di sirbi su comunidad, e ta crea 
experiencia y asina ta forma nan 
mes como lidernan pa futuro. 


L- iderazgo 
E-xperiencia 
O-portunidad 


Durante un merdia hopi ameno, 
Delta Aruba Leo Club a huramenta 
y instala Directiva pa e aña fiscal 
2022- 2023. 


E ceremonia a conta cu grato 
presencia di e representante nan 
di e siguiente club nan di servicio 
di Aruba: 


Lions District Governor 
2023- 2024; Lion Ivan Croes 
Presidente di Aruba Lions Club; 
Lion Rubin Ponson 

Presidente di Alpha Leo Club, Leo 
Club of Aruba Aruba; Leo Alysha 
Roga 

Leo Advisor Aruba Leo Club ; Lion 
Liza Roberts 

Presidente di Kiwanis Club of 
Aruba; Sr. Jokoeza Hooplot 
Presidente di Women's Club of 
Aruba; Sra. Reina Geerman 
Presidente di Rotary Club of 
Aruba; Sr. Luis Oduber 

Presidente di Kiwanis Club of 
Palm Beach; Sr. Daniel Aguirre 
Presidente di Kiwanis Club of San 
Nicolas; Sra. Esther Gomes 


35N 


Acto oficial di huramentacion di 
e Presidente 2023- 2024 a wordo 


haci door di District Governor 
Lion Ivan Croes. Despues di 
esaki District Governor a pasa pa 
huramenta y instala e directiva 
nobo 2023-2024 cu ta consisti di 
e siguiente persona nan. 


Presidente: Leo Ronan van Putten 
Vice Presidente: Leo Kimberly 
Geerman 

Secretaria: Leo Shykia Maduro 
Tesorero: Leo Cedric Tilma 
Director: Leo Alex Alvarado 
Director: Leo Tanisha Dania 
Director : Leo Michael Croes 


Leo Advisor: Lion Vanessa Olive 


Tambe e Presidente di Delta 
Aruba Leo Club Leo Ronan van 
Putten a otorga un Leo Award of 
Honour na: Leo Michael Croes pa 
su dedicacion y servicio durante e 
аћа fiscal 2022-2023. 

Por ultimo e Presidente saliente 
di club patrocinador Lion Eugene 
Dubero a anuncia cu Leo Ronan 
van Putten a wordo nombra Leo of 
the year 2022-2023 pa MD35 cu 
ta inclui Aruba, Bonaire, Curacao, 
Bahamas y club nan di Florida. 
E medalla a wordo duna pa e 
Leo Advisor di e afia Lion Carla 
Martinus. 


Club patrocinador Aruba One 
Happy Island Lions Club kier a 
gradici y felicita e directiva saliente 
pa e bon trabou haci durante e aña 
cu a pasa y ta desea e directiva 
nobo di Delta Aruba Leo Club tur 
clase di exito pa 2023- 2024. 


SU Or 

Parlamentario Alvin Molina (MEP): 
Sin coriente no tin desaroyo den agricultura 


Un di e rekisitonan cu mester ta “in place” pa agricultura 
por ta un industria exitoso ta coriente 


Durante un bishita na 
297 Farm na Savaneta, 
Sr. Gregory Fung-A-Fat, 
cu ta presidente di United 
Farmers Aruba a splicami 
e necesidad pa haya mas 
coriente pa 297 farm. 


Pa algun afia caba e tin 
un “green house” unda 
e ta planta 11 tipo di 
lechuga cu su sistema 
di “hydroponics”. 
Berduranan hopi 
saludabel, sin  kimico 
cu ta disponibel па 
supermercadonan rond 
Aruba y tambe na 297 
Farm tur diasabra mainta. 


Tin 1 “green house” cu ta 
funcionando, mientras 
riba e tereno tin espacio pa 
4 mas. E problema ta cu e 
tin mester di mas coriente 
pa por pone mas “green 
house” funciona. ELMAR 
na su turno a bise cu e 
mes lo mester paga pa un 


power house mas grandi 
den su bario, cu lo costa 90 
mil florin. Pesey ainda no 
por construi mas “green 
house”, no por produci mas 
berdura fresco pa pueblo 
y no por ofrece mas cupo 
di trabou. Un problema 
cu basta agricultor ta 
encontrando. 


Berdad ta trata aki di 
un servicio di ELMAR, 
pero agricultura по 
ta responsabilidad di 
ELMAR. ELMAR ta djis 
un di e stakeholders cu 
mester wordo consulta y 
envolvi den e desaroyo di 
e industria nobo aki. Esun 
responsabel ta e Minister 
di Agricultura. E Minister 
lo mester interveni pa 
yuda agricultornan/criado 
di bestia ricibi suficiente 
energia na un tarifa cu 


nan por produci mas 
economico posibel pa 
pueblo di Aruba. 

Presidente di Parlamento Edgard Vrolijk ta 
informa di procesonan y cambionan andando 
den Parlamento 


Parlamento actualmente 
ta cu reces y lo ta bek na 
trabao dia 16 di augustus. 
Sigur ta hopi importante 
pa informa pueblo di 
e procesonan у sigur e 
trabaonan cu a bin ta 
haci desde apertura di 
aña Parlamentario 2022- 
2023 te cu reces di juli. 
Den e prome partinan mi 
informa tocante e cantidad 


di Reunion Publico 
(Openbare Vergadering 
y Encuentro Publico 


(Openbare Bijeenkomst’) 
tabatin de cu awor pa e 
aña Parlamentario 2022- 
2023 y tambe e proceso 
di independisacion 
di Parlamento. Den 
e ultimo parti aki mi 
lo informa pueblo 
tocante е теһогасіоп 
di infrastructura y 
ampliacion di personal na 
Parlamento di Aruba. 


Mehoracion di 
infrastructura y 
ampliacion di personal 

Despues di aña 


parlamentario 2023-2024 


Miami FL – Minister di Turismo y 
Salud Publico sr. Dangui Oduber ta 
comparti cu e delegacion di Aruba 
tawata tin un bon encuentro cu 


lo cuminsa e trabaonan 
na e parti dilanti di 
Parlamento. Lo cambia e 
bentanan y pone bentana 
nobo cu ta mas eficiente 
pa yuda reduci uso di 
coriente pero tambe cu 
ta mas safe. Unabes cu 
esaki ta cla lo duna e parti 


dilanti su ‘facelifting’. 
Banda di esakinan lo 
bin varios inversion 
pa modernisacion 


di funcionamento di 
Parlamento. 


Parlamento tin su 
masterplan pa renobacion 
total di e edificio y tin un 
costo total di alrededor 
di 7 miyon florin cu lo ser 
parti den diferente fase. E 
prome fase ta e edificio den 
hopi mal estado direccion 
Fort Zoutman, cu nos a 
pone den presupuesto 
2024 un suma di 3.6 
miyon florin pa renoba 
esaki. Nos ta spera di por 
haya aprobacion di esaki 
cu ta di vital importancia 
pa renobe mirando su 
mal estado. Den 2024 
tambe lo sigui enfoca pa 


mehoracion di parti di 
e sala di Parlamento cu 
mester wordo cambia 
paso e no ta den e miho 
estado. Pa presupuesto 
2025 lo pone di dos fase 
cu ta rond 2 miyon florin 
cu lo ta destina pa e parti 
mey mey di Parlamento 
unda cu entre otro mester 
pone un lift pa e edificio 
por ta accesibel, den bista 
cu na e momentonan aki 
Parlamento di Aruba no 
ta cumpli cu e rekisito 
aki ni pa su propio 
trahado, ni pa ningun 
bishitante. E ultimo fase 
lo mester wordo poni den 
presupuesto 2026 pa asina 
Parlamento no solamente 
por ta independiente pero 
tambe por ta un hoya di 
edificio cu ta дипе su balor 
di ta un Hoog College van 
Staat. 


Banda di esaki ta necesario 
pa ampliacion di personal. 
Na e momentonan aki 
Parlamento ta conta cu 15 
trahado unda cu mester tin 
un capacidad di 33 trahado. 
Pa 2023 ainda nos lo ta 


habriendo 5 funcion, entre 
nan un hurista, pa asina 
por yuda kita poco stress 
di trabao den bista cu ta 
poniendo hopi presion di 
trabao. Sigur un entidad 
manera Parlamento 
mester por traha den su 
capacidad total y esaki 
ta un motibo pakico tin 
di independisa unda cu 
actualmente personal ta 
cay bao di Gobierno y unda 
e stop di personal ta conta 
pa Parlamento tambe. 


Asina pueblo por wak 
cu no solamente ta 
trahando pa mehoracion 
di funcionamento di 
Parlamento y trahando 
ра independisa esaki. 
Mientras ta trahando riba 
esakinan ya Parlamento 
a conoce hopi cambio, 
entre otro: Parlamento tin 
su propio huishoudelijke 
regels, richtlijn pa 
fractieondersteuners nobo 
y sigur tambe e cambionan 
necesario pa regeling 
fractie ondersteuners pa 
evita locual a pasa den caso 
Diamante y sigur a base 


Minister Dangui Oduber 


NORWEGIAN CRUISE LINE A COMPROMETE MAS 
CALLS PA 2024 


nos isla. 


ehecutivonan di Norwegian Cruise 


Line (NCL) na Miami. 


Aki Minister Oduber a comparti su 
vision y maneho pa loke ta turismo 
crucero. A mustra NCL cu Aruba 
ta enfoca ariba calidad y cu nos 
meta ta pa sigui aumenta e ingreso 
y e impacto economico pa Aruba. 

Minister Oduber a duna di conoce 
cu NCL ta e di 3 compania crucero 
cu ta trece mas turista crucero pa 


turismo cruCero. 


Aruba. Tambe cu durante e high 
season di aña 2023 NCL a trece 
e mayor cantidad di pasahero na 


Segun e mandatario e tawata 
un tremendo reunion caminda 
NCL a expresa nan compromiso 
pa cu Aruba. Na mes momento 
NCL a compromete cu nan tambe 
lo bai aumenta nan cantidad di 
calls pa otro aña 2024. Sigur un 
otro noticia hopi positivo pa nos 


di rapportnan di CAD a 
tuma decisionnan interno 


cu tabata necesario. 
Sigur pueblo por wak 
cu tin un masterplan pa 
mehora infrastructura di 
Parlamento y unda den un 
futuro cercano Parlamento 
tin un edificio moderno, 
accesibel y independiente. 


Pa mas informacion por 
subi riba Parlamento 
di Aruba su website na 
www.parlamento.aw of 
por bishita nos pagina di 
Facebook: ‘Parlamento di 
Aruba’. 

Recientemente Aruba One Happy Island 
Lions Club a huramenta y instala su 
directiva pa ana fiscal 2023- 2024 


Durante un merdia hopi 
ameno, Aruba One Happy 
Island Lions Club a hura- 
menta y instala Directiva 
pa e aña fiscal 2023- 2024. 


E ceremonia a conta cu e 
grato presencia di repre- 
sentante nan di e siguien- 
te clubnan di servicio di 
Aruba: 


Lions District Governor 
35N 2023- 2024; Lion 
Ivan Croes 

Presidente di Aruba Lions 
Club; Lion Rubin Ponson 
Presidente di di nos Ome- 


ga Leo Club, Delta Aruba; 
Leo Ronan van Putten 
Presidente di di Alpha Leo 
Club, Leo Club of Aruba 
Aruba; Leo Alysha Roga 
Leo Advisor Aruba Leo 
Club ; Lion Liza Roberts 
Presidente di Kiwanis 
Club of Aruba; Sr. Jokoeza 
Hooplot 

Presidente di Womens 
Club of Aruba; Sra. Reina 
Geerman 

Presidente di Rotary Club 
of Aruba; Sr. Luis Oduber 
Presidente di Kiwanis 
Club of Palm Beach; Sr. 
Daniel Aguirre 


Presidente di Kiwanis 
Club of San Nicolas; Sra. 
Esther Gomes 


Acto oficial di huramen- 
tacion di e Presidente 
2023- 2024 a wordo haci 
door di District Governor 
Lion Ivan Croes. Despues 
di esaki District Gover- 
nor a pasa pa huramenta 
y instala e directiva nobo 
2023-2024 cu ta consisti 
di e siguiente persona nan. 
Presidente: Lion Carla 
Martinus 

151 Vice President: Lion 
Doris Lacle- Eugenio 

2nd Vice President: Lion 
Indra Hassell- Duarte 
Secretario: Lion Eugene 
Dubero 

Tesorero: Lion Junior Ar- 
ends 


Director Lion Iraima 
Croes 

Director: Lion Amber 
Wanga 

Director: Шоп Sergio 
Winterdal 

Director: Lion Clarette 
Quandus 


Tambe e Presidente sa- 
liente di Aruba One Hap- 
py Island Lions Club Lion 
Eugene Dubero a premia 
de siguiente miembro nan 
aki pa nan dedicacion y 
servicio durante e аћа fis- 
cal 2022 -2023. 

Certificate of Apprecia- 


e, 


tion: Lion Iraima Croes y 
Lion Aliyuri Granda Na- 
Varro. 

Presidential Medal: Lion 
Sergio Winterdal 
Presidential Award: Lion 
Doris Lacle- Eugenio 

Lion of the Year 2022- 
2023: Lion Carla Martinus 


Hat ет: 
25.2 62 6252545 ~ e 
+. 254525525 ж 
5425 


Aruba One Happy Island 
Lions Club kier a gradici 
y felicita e directiva sa- 
liente pa e bon trabou haci 
durante e aña cu a pasa y 
ta desea e directiva nobo 
tur clase di exito pa e aña 
2023-2024. 

Waarvan proces-verbaal was opgemaakt 

en ondertekend door S. Vos namens de Directeur 
van de Gaming Control Board, de getuigen en de 
directeur van de Landsloterii. DORSO ZII CIONI 


Tel. (002975) 824784 
8.30 - 16.00 ( maandag Um vrijdag ) 


7 > д Ў A ST. MAARTEN: 7 15 - 12.30 
Getuigen: = ) ан ú : g AER Tel: 0017215424596 
S. Puriel 9 3:2/090.00 685 ЕЕ 9661077 LANDSLOTERIJ 


O. Nahr va. 1,500. i | e€ SABA вур bellen AT'ABO SA! 


Tel. 0017215228528 
www.landsloterij.org LANDSLOTERIJ 
AT'ABO SAI ST. EUSTATIUS 0318-3388, 0318-3088, 0318-4051 

Hotel Secrets mester bin, 
no tin otro manera. Stop 
e proyecto, basha e hotel 
abou of lage bira un ruina 
no ta un opcion. Esaki 
sigur lo costa pueblo di 
Aruba hopi placa na dafio 
perhuicio. Un bon punto 
ta berdad ki beneficio e 
hotel lo trece pa Aruba y 
pa San Nicolas, pero stop e 
proyecto sigur no lo trece 
ningun beneficio. Manera 
mi a bisa anteriormente, 
e beneficionan lo no bin di 
su mes, esey ta rekeri ac- 
cion. Specialmente door 
cu ta trata di un hotel “all 
inclusive”. Cuponan di 
trabou, entrada pa caha di 
pueblo, oportunidadnan 
pa comercio y desaroyo 
den area di Seroe Colo- 
rado, tur ta puntonan cu 
mester wordo garantisa. 
Esfuersonan di varios 
ministerio ta necesario, 
pero posibel ta. 


Parlamentario Alvin Molina (MEP): 


Say YES to Secrets 


Cuponan di trabou: 

600 cupo di trabou directo 
cu e hotel. Habitantenan 
di pariba di brug trahando 
den sector hotelero pabou 
mester haya e opcion pa 
traha cerca di cas y asina 
spaar hopi placa y tempo 
di transporte. Desempleo 
tin, Arubiano mester di 
trabou, kisas nan tin mes- 
ter di un curso of training 
pa por traha na hotel Se- 
crets. Esaki lo yuda baha 
gasto di onderstand y hisa 
calidad di bida di hopi 
famia. Un topico pa Min- 
ister di Enseñansa y Min- 
ister di Labor. 


Entrada pa caha di pueblo: 
Miyones di florin den caha 
di pueblo cu por wordo in- 
verti bek den, entre otro, 
siguridad, medio ambien- 
te y enseñansa. Un tarea 
pa Ministerio di Finansa 
Publico pa sigura e “com- 


iii fà fil DI MI AS AA 
cas RENY 


pliance”. 


Oportunidad pa comercio: 
Companianan chikito, 
mediano y grandi mester 
por ofrece nan servicio 
na e hotel y su clientenan. 
Hotel lo por colabora door 
di motiva su clientenan 
pa sali pafo y explora nos 
tesoronan local. Un tarea 
pa Minister di Economia. 


Desaroyo Seroe Colorado: 
Desaroya y mantene nos 
beachnan un manera cu 
Arubianonan tambe por 
gosa (mas ainda) di dje. 
Mehora infrastructura 
den e bario, proteha medio 
ambiente y proyectonan 
caricativo. Un colabora- 
cion entre Ministerionan 
di Turismo, Infrastructu- 
ra y Naturalesa. 


Mando di hotel Secrets 
tin un rol hopi importante 
den tur esaki. Pesey, ta di 
vital importancia pa Go- 
bierno di Aruba tene un 
relacion estecho cu esnan 
na cabes di e hotel. Mi tra- 
bou como Parlamentario 
ta pa “follow up” cu e Min- 
isternan concerni riba e 
puntonan menciona. Un- 
abes e construccion conti- 
nua lo tuma un poco mas 
cu un afia pa hotel Secrets 
habri su portanan. Esaki 
kiermen cu di awo caba 
accionnan mester tuma 
luga. San Nicolas no mes- 


ter bira un di dos Palm 
Beach, pero mester man- 
tene su propio identidad. 
Esey hustamente ta loke e 
bishitante cu ta bin keda 
pariba di brug ta busca y 
loke pueblo di San Nicolas 
ta ofrece nan. Mester djis 
“step up to the plate” di 
awo caba y no warda pa e 
trein pasa bai anto e ora ey 
purba “catch up”. 


Nos mester respeta ve- 
redicto di un hues, pero 
mi ta spera cu hues tene 
cuenta si cu e consecuen- 
cianan pa comunidad y 
pais Aruba si mester para 
e proyecto aki. Pesey, mi 
ta urgi pueblo di Aruba 
pa colabora cu e causa aki 
y firma e peticion di San 
Nicolas Business Associa- 
tion ‘say YES to Secrets”. 


VALIDO TE DIASABRA 05 DI AUGUSTUS 2023, 18:00 
ORA 


TEMPO: 
AWE TARDI У AWE NOCHI: PARCIALMENTE NUBLA 
Y GENERALMENTE SECO 
DEN MARDUGA Y MAYAN: PARCIALMENTE NUBLA 
CU UN AWACERO 
PASAJERO TE BREVE 


TEMPERATURA MAXIMO 34 GRADO CELSIUS 

TEMPERATURA MINIMO 28 GRADO CELSIUS 

INDICE DI CALOR (HEAT INDEX) DEN Y ROND 
DI ORANAN DI MERDIA: 35 PA 40 GRADO CELSIUS 


UV 


ў 


REGISTRACION DI TEMPERATU] 

и ы SIUS)Y 
LTIMO 24 ORA (8AM PA 
ВАМ): 


AWACERO (ММ) DE 


AIRPORT : MAX 33 / MIN 28 / 0.o MM 
WESTPUNT: MAX 33 / MIN 28 / 0.0 MM 
STA ROSA: MAX 34 / MIN 28 / 0.0 MM 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO BREVE. 
BIENTO LO TA FOR DI DIRECCION OOST Y 
MODERA TE BASTA FUERTE, FUERTE TE POSIBLE- 
MENTE 
DURO DEN RAFAGA; TEMPERATURA (GRADO CEL- 
SIUS) 

MAX / MIN LO ТА: 34 / 28 

Aruba Lions Club a 
ricibi “CLUB EXCEL- 
LENCE AWARD” 


Aruba Lions Club, mas cu 
75 afia sirbiendo comu- 
nidad di Aruba, reciente- 
mente a cuminsa cu e afia 
leonistico 2023 — 2024 cu 
ta core di 1 July 2023 pa 
30 Juni 2024 y e Board 
nobo ta cla y motiva pa 
sigui haci proyectonan pa 
nos comunidad. 

Un bunita noticia cu Aruba 
Lions Club kier comparti 
cu tur su miembronan y 
tambe cu Pueblo en gener- 
al paso ta danki pa ayudo 
cu nos ta hafia di nos hen- 
denan nos por sigui haci e 
trabounan voluntario aki 
den nos comunidad. Pesey 
mes Aruba Lions Club ta 
contento di por anuncia cu 
e Club a ricibi e premio di 
excelencia “CLUB EXCEL- 
LENCE AWARD” pa e aña 
Leonistico 2021 — 2022 
bou liderazgo di e tempo 
ey Presidente Aysa Magaly 
Franken. 


E “Club Excellence Award” 
ta e manera ideal pa asina 
pone e Club den e caminda 
di exito continuo y di gana 
prestigio pa asina haci un 
trabou excelente pa loke ta 
trata miembrecia, servi- 
cio, liderazgo, organisato- 
rio y mercadeo. 

Pa ricibi e galardon aki 
e club mester por cumpli 
cu e requisitonan cu Li- 
ons Club International ta 
exigi. 

Cual ta 

- Miembrecia : Aki 
ta unda e Club mester de- 
mostra un crecemento den 
su miembronan den e afia 
Leonistico 


- Servicio Haci 
un contribucion na Lions 
Club International Foun- 
dation cual fondonan ta 
ser usa ora di cualquier 
calamidad na nivel inter- 
national, pero tambe si 


e Club a Brinda servicio 
of a haci un projecto cual 
ta ser concidera un causa 
humanitario. Entrega 
lista di actividadnan cu e 
club ta participa den dje y 
despues raporta esaki na 
Lions Club International. 


- Lidera y Organiza, 
esaki ta nifica cu e Club 
semper mester keda den 
un bon balance , pues pa 
tur miembro cumpli cu 
nan responsabilidadnan, 
reporta tur cos cu ta pasa 
den bo Club na Lions Club 
International y percura 
pa e miembronan di Club 
semper keda activo y mo- 
tiva pa sigui yuda e causa 
cual ta e comunidad. 


- Mercadeo, esaki 
ta unda cu e Club ta saca 
un relato den prensa of 
rednan social tocante nan 
actividadnan ра asina 
mantene e pueblo tambe 
informa kico nan ta haci- 
endo 


Ta parti di Aruba Lions 
Club ta nifica cu bo ta 
parti di un causa humano, 
un causa noble unda abo 
como ser humano ta duna 
bo tempo y bo oranan 
liber pa dedica esaki na 
un causa bunita y unico. 
Ta parti di Aruba Lions 
Club ta un privilegio y un 
honor grandi. Nos tin 75 
afia caba sirbiendo e co- 
munidad aki y nos lo sigui 
haci esaki tambe. Ya caba 
e informacion pa afia Li- 
onsistico 2022 — 2023 a 
ser manda pa Lions Club 
International pa wak di 
Aruba Lions Club ta bolbe 
ricibi e Award aki . Pabien 
na tur miembro di Aruba 
Lions Cub. 

FORTALEZA PA FAMIA 


Scirbi pa Pastor Marcel Balootje. 


UN YIU MESTER WORDO BALORA 
Y NO MALCRIA 


MODESTIA LA ETERNA 


REVERENCIA PARA DIOS 


Nos tin un pregunta ma- 
sha delicado, cu ta causa 
dolor y cu ta sosode tur 
dia:! 


Ora un mama ta sali cas 
cu un yiu muher menor di 
edad, laga nos bisa entre 
11 pa 17 afia y e mucha tin 
un Short extremadamente 
chikito bisti, y un Blusa 
asina chikito cu casi tur su 
curpa ta wordo expone , 
nos ta haci e pregunta: 


E mucha ey no a sali cas 
hunto cu su mama? 


MASHA DANKI 
DONANTE! 


|— 4 


amero 
BLOEDBANK 


1 Pedro 3:3-4 


Е mama по ta mira? 
Of nan tur dos su cabes ta 
lokia?. 


Ora un tata ta sali cu un 
yiu homber , y nan dos ta 
bebe, papia palabra malo 
cu otro, y yiu ta busca 
problema ,y e tata no ta 
stop e. Ki sorto di tata esey 
ta? 


Malcriansa di mucha, ta 
un peliger, pa e mucha, pa 
su mayornan, pa comu- 
nidad, y ta daña henter e 
bida di e mucha. 

Un mucha malcria no sola- 
mente ta un berguensa pa 
su mayornan, pero un mu- 
cha asina su comunicacion 
cu Dios ta hopi fragil, pa- 
sobra e ta lanta sin amor , 
sin respet y sin displina. 


Y asina cu e mucha lanta 


sin disiplina for di cas , e 
ta bira dificil pa coregi na 
scol, na iglesia,riba tereno 
di futbol, unda cu e bay e 
tin problema pasobra su 
mayornan a neglisha su 
educacion. 


Hopi biaha nos ta tende di 
un mucha problematico, y 
awendia tin hopi nomber, 
den area psicologico pa un 
mucha asina, y tin asina 
tanto tipo di tratamento, 
cu ta costa un monton di 
placa, pero un di e cosnan 
notabel ta cu su mayornan 
a laga cos bay for di man. 


Ora nos no lanta un mu- 
cha den e palabra di Dios, 
y ora nos como mayor no 
haci locual Dios a encarga 
nos, nos tin 95% di tin un 
yiu malcria y cual lo ta un 
berguensa pa nos mes. 


Duna un mucha tur loke e 
kier no ta nifica, cu bo ta 
stime. 


Permiti un mucha haci 
locual cu e kier no ta nifica 
libertad. 


Duna un mucha libertad 
di hende grandi, pa abo 
como mayor por haci cos 
di mucha, esey ta maldad. 


Nos ta referi di bisa un 


Di 


202 


(Proverbionan 29:15). 


Coregi bo yiu, y e lo duna 
bo trankilidad, si e lo haci 
bo alma contento. ( Pro- 
verbionan 29:17). 


Disiplina, y coreccion no 
ta nifica maltrato, pero ta 
prevencion di maldad y 
fundeshi di moral y res- 
pet. 


Mayor no lubida esey, 

Cinco infusion cu ta calma e ansiedad pa huma 


Poco habito ta asina nocivo pa 
nos salud, manera huma. Sin 
embargo, apesar di esey, cada 
afia e cantidad di humado ta sigui 
crece, en especial entre e genero 
femenino y e poblacion mas 
hoben. 

Di un otro banda, alto na loke 
hendenan ta enfrenta (ademaas di 
egran cantidad di enfermedadnan 
cronico) ta e dificultad na ora di 
laga e adiccion aki. 

Evita sigaria ta converti den un 
tarea dificil, vooral ora cu tin 
demasiado tempo humando y 
superando bo ansiedad atrabes di 
esaki. 

No obstante, basta cu tuma e 
decision di laga e habito aki pa 
duna un paso hopi importante 
na loke ta un estilo di bida mas 
saludabel. 

Si ta bon, na principio ta parce 
dificl, cu e paso di e dianan e 
dependencia ey ta bay reduciendo 
cu ta conduci na huma di manera 
excesivo. 

Afortunadamente, tin 
infusionnan 100% natural cu 
por bira un gran apoyo den e 
lucha contra e problema aki, no 
solamente pasobra e ta calma 
e deseo di huma, sino cu e ta 
promove e desintoxicacion di e 
organismo. 

A continuacion no s ta comparti 
e 5 mihonan pa bo no duda den 
purba nan. 


1. Infusion di pasiflora of 
passionflower pa stop di huma 

E infusion di pasiflora of 
passionflower (na Aruba conoci 
como flor di shoshoro) tin 
propiedadnan relahante cu por 
yuda combati e ansiedad di stop di 
huma. Es mas, estudionan manera 
cu a tuma luga na e Universidad 
di e Farmacia di Campbell ta 
revela cu ta util pa reduci e efecto 
adictivo di nicotina. 
Suingestataundietratamentonan 
natural pa e sindrome di 
abstinencia, comun entre esnan 
cu tin demasiado tempo siendo 
adicto na tabaco. 

Ingrediente 

• 1 telep di раз ога (5 g) 

o 1 cup di awa cayente (250 
ml) 

Preparacion 

• Incorpora un telep di 


blachi di pasiflora den un cup di 
awa herbi y lag'e reposa 10 minuut 


o Despues col'e y sirbi'e. 
Modo di consumo 
e Bebe 2 pa 3 cup di e 


infusion pa dia. 


2. Infusion di ginger 

E Departamento di Kimica y 
Bioiencia Aplica Zurich, na Suisa, 
a realisa un estudio na 2010 unda 
cu nan a splica cu ginger ta adecua 
pa reduci e ansiedad. 

Nos no por lubida cu e mata aki 
(y en especial su rais) ta contene 
antioxidante у propiedadnan 
antiinflamatorio. 

Tur esey ta yuda nos den e lucha 
contra e sindrome di abstinencia 
y remove e residuonan toxico cu 
sigaria ta laga den e organismo. 
Su propiedadnan calmante ta 
controla e deseo di huma y poco 
poco ta yuda bandona e habito 
perhudicial aki. 

Ingrediente 

• 1 cup di ама cayente (250 
ml) 

• 1 cuchara di ginger raspa 
(10 5) 

Preparacion 

e Pone awa di un cup herbe 
y ora cu e herbe completo, agrega 
e ginger raspa. 

• Lag'e reposa 10 minuut у 
despues col'e. 

Modo di consumo 

• Bebe 2 pa 3 cup di e 
infusion di ginger pa dia. 


3. Infusion di ginseng 

E consumo diario di e infusion di 
gingseng ta un tratamento natural 
pa controla e ansiedad di huma y 
di paso, disminui e efectonan di 
nicotina den e organismo. 

Su poder depurativo ta facilita e 
explusion di etoxinanan, mientras 
cu su accion antioxidante ta 
proteha y fortalece e celnan. 
Ingrediente 

e 1 telep di gingseng (5 g) 


• 1 cup di ама (250 ml) 
Preparacion 
• Agrega e gingseng den un 


cup di awa cayente y lag'e reposa 
10 minuut. 
ө СоГе y bebe e likido. 


Modo di consumo 
o Bebe un cup di e infusion 
di gingseng ora cu sinti e prome 


señal di ansiedad. 


4. Infusion di yerba di San Juan 
(John's Worth) 

E yerba di San Juan of hipericum 
ta un remedi natural си 
propiedadnan antidepresivo у 
relahante cu por mehora e estado 
di animo mientras cu e ta calma 
ansiedad. 

Es mas, estudionan manera cu a 
tuma luga pa e dokternan Eric A. 
Apaydin, Alicia R. Maher, Roberta 
Shanman di e Universidad di 
Santa Monica, a splica nos cu 
e mata aki ta efectivo pa trata 
tanto depresion modera como 
e estadonan di ansiedad tambe 
modera. 


Su infusion a wordo uza como 
complemento pa stop tabaco, 
dado cu e ta disminui e deseo di 
huma en exceso. 

Ingrediente 

o 1 cup di awa (250 ml) 

• 1 telep di yerba di San 
Juan (5 g) 

Preparacion 

e Pone un cup di awa keinta 
y ora cu e awa herbe, agrega e 
yerba di San Juan. 

• Lag'e reposa te ora си yega 
e temperatura apto pa consumo y 
pas'e den un colado. 

Modo di consumo 

• Bebe un cup di e infusion 
na yuna y si ta necesario, ripiti e 
tratamendo atardi laat. 


5. Infusion di regaliz of Liquorice 


E infusion di regaliz of liquorice 
ta un bebida natural cu a wordo 
usa for di varios decada como 
tratamento natural pa reduci 
ansiedad di huma. 

Su rizoma y raisnan ta conta cu 
activonan natural cu ta yuda 


mehora e estado di animo, 
alabes cu ta genera un agradabel 
sensacion di bienestar cu ta reduci 
e dependencia di sigaria. 


Ingrediente 

e 1 cuchara di rais di regaliz 
(10 5) 

ө 1 сир di ама cayente (250 
ml) 

Preparacion 

ө Basha un cuchara di rais 


di regaliz den un cup di awa herbi 
y lag'e reposa entre 10 y 15 minuut. 
® Una bes cu e alcansa un 
temperatura apto pa su consumo, 
pas'e den un colado y sirbi e likido. 
Modo di consumo 

a Bebe un cup di e infusion 
na yuna of den e prome sintoma 
di ansiedad. 


Bo ta purbando di stop di huma? 
Si ta asina, incluso si no, tuma e 
decision y apoya cu e infusionnan 
aki pa enfrenta e adiccion aki cu 
por ocasiona hopi problema di 
salud. 


Di un otro banda no duda den 
solicita ayudo profesional. Ta 
existi terapianan psicologico hopi 
efectivo pa libra nos di e habito 
aki. Awe ta un bon dia pa duna e 
paso aki. 

Invitacion: 


Diasabra 5 di augustus 2023 pa 7 or di mainta 
tin Santo Sacrificio di misa na Kapel di Alto 
Vista y Den Kapel di Cas Curason di Maria na 
San Nic. (Blue Army Center) 


Diasabara mainta pa 6.15 
ta resa Santo Rosario 
“Misterio Gososo”, despu- 
es ta sigi cu Salve Regina. 
7ог ta sigui cu Santo Sac- 
rificio di misa.Ta invita tur 
fiel y debotonan pa asisti. 
Mama Maria ta entercede 
pa nos na nos Tata Ce- 
lestial. Papa Francisco ta 
haci un suplica na mundo 
pa resa e Santo Rosario. 
Henter mundo ta den un 
tempo di crisis grandi. Aki 
na Aruba ya nos ta sinti e 
Cambio di Clima.. E cay- 
ente di e solo ta afecta 
nos tur dia. Ban haci un 
curashi diasabra mainta 
trempan pa ofrece nos ora 
y asisti na Santa Misa y 
resa pa tur esnan cu ta leu 
di iglesia. Laga nos ta resa 
pa necesidad di Iglesia 
Universal, pa Papa Fran- 
cisco, Obispo Luis Secco, 
tur sacerdote, Diacono y 


laiconan cu ta hiba e bon 
noticia pa e pueblo di Dios. 
Pa nos Gobernantenan y 
tur cu ta carga responsabi- 
lidad pa nos pais Aruba. 
Pa enfermonan den hos- 
pital y ta den exterior cu 
ta busca nan salud. Cu 
pronto lo regresa na Aruba 
y gosa di un bon salud. Pa 
hobennan arubiano y tur 
cu a presencia dianan di 
workshop na Portugal. Pa 
ora nan bolbe cu e spiri- 
tualidad sigui propaganda 
nan enseñansa di fraterni- 
dad pa nos hobennan. Pa 
e aña escolar 2023 -2024 
cuminsa cu positividad y 
prosperidad pa tur loke ta 
nobo den enseñansa. 
Cordial saludo di: 
Coordinador: Sr. Mario 
Werleman cel: 593 7048 
Pastoor Huancho Pilongo 
585 8378 Centro Pastoral 
Sta.Cruz 


o. 


ias 


Publica serka nos anuncio di fayecimento di bo ser keri. 
Nos tin 2 pakete pa ofrece; 


Ракете 1: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 22 1x prome cu Noticiero 22 АП 400,90 


Pa mas informashon por tuma contacto cu oficina na 
585-9500 of na 741-4554 puntra pa 
Jamila Henriquez 


GRADICIMENTO 


Den nomber di Archibald Dick y rumannan Kock y henter famia Dick y 
Kock, nos 
kier a gradici tur hende cu di un of otro manera a acompaña nos den 
tristeza 
y a haci nos dolor mas tolerabel cu e partida di mi casa y nos ruman na 
ora di enfermedad, fayecimento y entiero. 


LIDIA FRANCISCA DICK 


• 4-10-1954 - + 225 2023 


| 
ма i 
|| 
AN РА К 


U i nos curason pa su ruman stima Dr. John Kock, su dok- 
ter stima Dr. Tim terson y famia, Dr. Lea Vink, Dr. Yuri Casseres, 
Dr. Dullemond, Dr. Astrid Oosten y Dr. Griinhagen (EMC-Rotterdam). 
Henter team di Oncologie na Aruba y Hulanda: Allison, Vivian, Debbie, 
Layla, Chiqui, Mady y Blanca. Afdeling A4 na HOH Hospital, Koningin 
Wilhelmina Fonds, su amiga Sra. Lili Prince, Zuster Lola Geerman, Rev. 
Theo, Diacono, Rev. Pastoor Juancho, Rev. Pastoor Jairo, Sra. Denise 
Koolman di HOH, su enfermeronan na cas Daniela y Giovanny, team 
completo di Santana Sta. Cruz, Aurora Royal Funeral Home pa nan ex- 
celente servicio y guia. 


== 


| 


Na tur cu а manda carchi, e-mail, WhatsApp у yamada си tabata 
di gran gran consuelo, un danki grandi. 


Lo tin Misa pa descanso di Lidia dianan, Misa di ocho dia dialuna 7 di 
augustus 2023; e Misanan tur ta 7ог di anochi na Misa Inmaculada Con- 
cepcion na Sta. Cruz. 

Despues di Misa di ocho dia lo tin resamento di Rosario na cas: 
Seroe Biento 22. 


